** Mesto Nová Dubnica**

Mestský úrad, Trenčianska 45/41, 018 51 Nová Dubnica

Číslo: OSO/2024 Nová Dubnica, 14.02.2024

**Uznesenie Mestského zastupiteľstva v Novej Dubnici zo dňa 14. februára 2024**

**15.**  **Odpredaj pozemku pod rodinným domom a priľahlých pozemkov v IBV Miklovky Valérii Marušincovej**

**U z n e s e n i e č. 14**

Mestské zastupiteľstvo na základe prerokovaného materiálu

**A/ s c h v a ľ u j e**

v súlade s Článkom 18 ods. 2 Zásad hospodárenia s majetkom mesta Nová Dubnica nasledovný majetok mesta Nová Dubnica ako prebytočný majetok:

1. **pozemok parc. KN-C č. 2786/2 – zastavaná plocha a nádvorie o výmere 104 m²,**
2. **pozemok parc. KN-C č. 2786/1 – zastavaná plocha a nádvorie o výmere 302 m²,**
3. **pozemok parc. KN-C č. 2684/12 – zastavaná plocha a nádvorie o výmere 29 m²,**
4. **pozemok parc. KN-C č. 2787/1 – orná pôda o výmere 109 m²,**

všetky pozemky písm. a) až d) zapísané Okresným úradom Ilava, katastrálnym odborom na LV č. 1000, k. ú. Nová Dubnica, vlastník 1/1 mesto Nová Dubnica, Trenčianska 45/41, Nová Dubnica, PSČ 018 51, SR, IČO: 00 317 586.

**B/ s c h v a ľ u j e**

**odpredaj pozemkov uvedených v bode A/ tohto návrhu uznesenia podľa § 9a ods. 15 písm. b) Zákona č. 138/1991 Zb. o majetku obcí v znení neskorších predpisov do výlučného vlastníctva Valérii Marušincovej za kúpnu cenu vo výške 55,00 € / m², čo pri celkovej výmere odpredávaných pozemkov 544 m² predstavuje celkovú kúpnu cenu vo výške 29 920,00 €** (slovom dvadsaťdeväťtisícdeväťstodvadsať eur 0 centov).

Všeobecná hodnota pozemkov odpredávaných pozemkov stanovená Znaleckým posudkom č. 13/2024 zo dňa 26.01.2024 vypracovaným znalcom Ing. Šárkou Kurucovou je 30,59 € / m², čo pri celkovej výmere odpredávaných pozemkov 544 m² predstavuje všeobecnú hodnotu pozemkov vo výške 16 640,96 €. Odpredaj pozemkov je podľa § 9a ods. 15 písm. b) Zákona č. 138/1991 Zb. o majetku obcí v znení neskorších predpisov z dôvodu, že sa **jedná o majetkoprávne vysporiadanie pozemku zastavaného stavbou rodinného domu** súp. č. 615, k .ú. Nová Dubnica, LV č. 4160, na pozemku parc. KN-C č. 2786/2, k. ú. Nová Dubnica **a  priľahlých pozemkov** v  k. ú. Nová Dubnica parc. KN-C č. 2786/1, KN-C č. 2684/12 a KN-C č. 2787/1 v k. ú. Nová Dubnica, **ktoré svojím umiestnením a  využitím tvoria neoddeliteľný celok so stavbou rodinného domu** - ucelenú plochu oploteného dvora a záhrady pri rodinnom dome v dlhoročnom užívaní kupujúcej.

Kupujúci okrem kúpnej ceny uhradí správny poplatok za návrh na vklad vlastníckeho práva do katastra nehnuteľností vo výške **66,00 €.**

**Ing. Peter Marušinec** **primátor**

Za správnosť:Ing. Dana Šťastná

vedúca organizačno-správneho oddelenia